หุ้นบิ๊กแคปโดนถล่มขายกด SET เช้าร่วงกว่า 8 จุด
หุ้นบิ๊กแคปโดนถล่มขายกด SET เช้าร่วงกว่า 8 จุด ล่าสุด ณ เวลา 11.14 น. อยู่ที่ 1,661.72 จุด ลบ 8.77 จุด หรือ 0.52% สูงสุดที่ 1,670.29 จุด ต่ำสุดที่ 1,658.63 จุด มูลค่าการซื้อขาย 2.43 หมื่นล้านบาท
22 ก.ย. 2560

ผู้สื่อข่าวรายงานว่า ดัชนีตลาดหุ้นไทย ณ เวลา 11.14 น. อยู่ที่ 1,661.72 จุด ลบ 8.77 จุด หรือ 0.52% สูงสุดที่ 1,670.29 จุด ต่ำสุดที่ 1,658.63 จุด มูลค่าการซื้อขาย 2.43 หมื่นล้านบาท
สำหรับปัจจัยที่ส่งผลให้ดัชนีปรับตัวลงแรง คาดว่ามาจากแรงขายหุ้นบิ๊กแคปทั้งในกลุ่มพลังงานและแบงก์ หลังจากปรับขึ้นไปมากก่อนหน้านี้
ด้านนายประกิต สิริวัฒนเกตุ ผู้อำนวยการฝ่ายวิจัย บล.กสิกรไทย กล่าวว่า ตลาดหุ้นไทยเช้านี้ปรับตัวลงแรง แต่ยังดูดีกว่าตลาดหุ้นในภูมิภาคที่ส่วนใหญ่ก็ติดลบกันมากกว่าบ้านเรา โดยเป็นแรงขายทำกำไรหลังจากที่ตลาดฯขึ้นไปมากแล้ว และมองว่ายังมีโอกาสที่จะย่อตัวลงได้อีก ซึ่งเช้านี้ตลาดฯรับแรงขายจากหุ้นขนาดใหญ่ และตลาดฯก็ยังไม่มีปัจจัยอะไรเข้ามา พร้อมให้แนวรับ 1,640 จุด ส่วนแนวต้าน 1,677 จุด
 10 อันดับหุ้นกดดัชนี

ที่มา : ASPEN